
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
οδό Μανωλοπούλου αριθ. 15, στον Πύργο Ν. Ηλείας, φερόμενον 
ως ιδιοκτησία Βασιλικής θεοδ. Κορκολοπούλου, και καθορισμός 

ειδικών όρων και περιορισμών δόμησής του. 1 

Χαρακτηρισμός ως διατηρητέων συνόλλου κτιρίων που βρίσκονται 
στον παραδοσιακό οικισμό Άνω Πόλης Θεσσαλονίκης και καθο¬ 
ρισμός ειδικών όρων προστασίας και περιορισμών δόμησης. . . 2 
Χαρακτηρισμός ως διατηρητέου του κτιρίου που βρίσκεται επί των 
οδών Πέτρας 88 και Αλεξανδρείας 18 στην περιοχή Κολωνού 
της Αθήνας, φερόμενου ως ιδιοκτησία Χρήστου Λιακόπουλου, 
Αθανασίου Λιακόπουλου, Ασημίνας χήρας Παντελή Λιακόπου- 
λου και Μαρίας Ανδριώτου - Πετροπουλέα και καθορισμός 

ειδικών όρων και περιορισμών δόμησής του. 

Χαρακτηρισμός ως διατηρητέου του κτιρίου που βρίσκεται στην 
οδό Αβάντων αριθ. 29 στην πόλη της Χαλκίδας, φερόμενου 
ως ιδιοκτησία της Τράπεζας Κρήτης, Γεωργίου Καπετανβασι- 
λείου και Σοφίας Ταουτσόγλου, και καθορισμός ειδικών όρων 


και περιορισμών δόμησής τους. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 62549/3758 (1) 


Χαρακτηρισμός ως διατηρητέου του κτιρίου που βρίσκεται στην οδό 
Μανωλοπούλου αριθ. 15, στον Πύργο Ν. Ηλείας, φερόμενον ως 
ιδιοκτησία Βασιλικής Θεοδ. Κορκολοπούλου, και καθορισμός ειδι¬ 
κών όρων και περιορισμών δόμησής του. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4. 
1985 όμοια απόφαση (ΦΕΚ 205/Β/85). 


3. Την από 23.7.1986 αιτιολογική έκθεση και την από 28.8.86 
εισήγησή της Δ/νσης Παραδοσιακών Οικισμών και Περιβάλλοντος 
(Γ7). 

4. Την με αριθ. πρωτ. 58143/3411/11.8.1986 απάντηση της 
ενδιαφερόμενης Βασιλικής θεοδ. Κορκολοπούλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην οδό 
Μανωλοπούλου αρ. 15, στον Πύργο Ν. Ηλείας, φερόμενο ως ιδιοκτησία 
Βασιλικής θεοδ. Κορκολοπούλου, όπως φαίνεται σημειωμένο με δια¬ 
γράμμιση στο σχετικό πρωτότυπο τοπογραφικό διάγραμμα σε κλίμακα 
1:2,000, που θεωρήθηκε από τον Προϊστάμενο της Δ/νσης Πολεοδομι- 
κών εφαρμογών με την υπ’ αριθ. 62549/1986 πράξη του, και που 
συνοπτικό του αντίτυπο δημοσιεύεται με την παρούσα απόφαση, γιατί 
αποτελεί αξιόλογο δείγμα παραδοσιακής αρχιτεκτονικής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοαμητικών στοιχείων του. 

3. Επιτρέπεται,η επισκευή, ο εκσυγχρονισμός των εγκαταστάσεων η 
ενίσχυση στο φέροντα οργανισμό, εσωτερική διαρρύθμιση, καθώς και επεμ¬ 
βάσεις για λόγους λειτουργικούς του χαρακτηριζόμενου ως διατηρητέου 
κτιρίου, εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτηση επιγρα¬ 
φών περιορισμένων διαστάσεων που πληροφορούν για τυχόν χρήση 
των χώρων του κτιρίου μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

5. Επιτρέπεται η διαρρύθμιση του ισογείου του κτιρίου σε χώρους 
καταστημάτων, μετά από ειδική αρχιτεκτονική μελέτη που θα υποβλη¬ 
θεί και θα εγκριθεί από την ΕΠΑΕ, εφόσον θα διατηρηθεί απόλυτα η 
υπάρχουσα θέση αξόνων των ανοιγμάτων του νεοκλασσικού κτιρίου 
όπως κίονες, πεσσοί, ανώφλια, παραστάδες. 

6. Για οποιοδήποτε επέμβαση στο εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

Η ισχύς της παρούσας απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Σεπτεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αρι-. ; ί-ίΟ/2579 (2) 

Χαρακτηρισμός ως διατηρητέων συνόλλου κτιρίων που βρίσκονται στον 

παραδοσιακό οικισμό Άνω Πόλης Θεσσαλονίκης και καθορισμός 

ειδικών όρων προστασίας καί περιορισμών δόμησης. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξειςτου Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την 75724/1151/1983 κοινή απόφαση των Υπουργών Προ¬ 
εδρίας της Κυβερνήσεως και Χωροταξίας, Οικισμού και Περιβάλλο¬ 
ντος (ΦΕΚ 767/Β) όπως τροποποιήθηκε με την 
28112/356/1985 όμοια απόφαση (ΦΕΚ 205/Β). 

3. Την από 28.4.1986 αιτιολογημένη έκθεση της Διεύθυνσης 
Οικισμού Θεσσαλονίκης και τη γνωμοδότηση της 6/29.4.1986 συνε¬ 
δρίασης της ΕΠΑΕ της Διεύθυνσης Οικισμού Θεσσαλονίκης που γνω¬ 
στοποιήθηκαν στους ενδιαφερομένους. 

4. Τις ενστάσεις των Π. Ναλμπάντη για το κτίσμα στην πάροδο 
Τυρταίου, Α. Κυρίτση κ.α., για το κτίσμα στην οδό Ακροπόλεως 17, Β. 
Χαραλάμπους κ.α. για το κτίσμα στην οδό Ακροπόλλεως 17, Ε. Μιμίδη 
κ.α. για το κτίσμα στην οδό Ακροπόλεως 13 - γωνία Γ. Μονιού και Δ. 
Καρκατζίνου για την ιδιοκτησία στην οδό Τυρταίου 5, αποφασίζουμε: 

Άρθρο 1. 

Χαρακτηρίζονται διατηρητέα τα παρακάτω κτίρια, ογκομετρικά πε¬ 
ριγράμματα ή περιφράξεις του κτιριακού συνόλου που βρίσκονται στον 
παραδοσιακό οικισμό της Άνω Πόλης Θεσσαλονίκης όπως αναλυτικά 
περιγράφονται παρακάτω και σημειώνονται με συνεχή γραμμή ως 
προς το ογκομετρικό περίγραμμα και διαγράμμιση ως προς τα διατη¬ 
ρούμενα τμήματα στο σχετικό πρωτότυπο διάγραμμα σε κλίμακα 
1:1.000 του ρυμοτομικού σχεδίου Άνω Πόλης Θεσ/νίκης που θεωρή¬ 
θηκε από τον Προϊστάμενο της Δ/νσης Πολεοδομικών Εφαρμογών με 
την αριθ. 59440/86 πράξη του και που συνοπτικό του αντίτυπο 
δημοσιεύεται με την παρούσα απόφαση, επειδή αποτελεί χαρακτηρι¬ 
στικό δείγμα συνόλου της παραδοσιακής λαϊκής και αστικής αρχιτεκτο¬ 
νικής της Άνω Πόλης της θεσ/νίκης: 

1. Το ογκομετρικό περίγραμμα, τον μαντρότοιχο και τμήμα της 
όψης (που είναι συνεχόμενη με την όψη του κτίσματος της οδού 
Ακροπόλεως 13) του διορόφου κτίσματος που βρίσκεται στην πά¬ 


ροδο Τυρταίου — γωνία Μύρωνος του Ο.Τ. 94α φερόμενο ως 
ιδιοκτησία του Παν. Ναλμπάντη. 

2. Το διόροφο - ισόγειο κτίσμα, την περίφραξη και τον περιβάλλο¬ 
ντα χώρο του που βρίσκεται στην οδό Ακροπόλεως 17 του Ο.Τ. 103, 
φερόμενο ως ιδιοκτησία των Α. Κυρίτση, Σ. Κυρίτση, Σ. Μπολιανίτου 
— Κυρίτση, Α. Καραχισαρίδου — Κυρίτση, Β. Χαραλάμπους, Α. 
Παπαστέργιου και Ε. Χαραλάμπους. 

3. Το διόροφο κτίσμα, την περίφραξη και τον περιβάλλοντα 
χώρο του που βρίσκεται στην οδό Ακροπόλεως 13 του Ο.Τ. 94α, 
φερόμενο ως ιδιοκτησία των Ε. Μιμίδη, Π. Μιμίδη, Α. Ιωαννίδη,' 
Σ. Ιωαννίδη, Ο. Ιωαννίδη, Δ. Φωσκόπουλου, Ν. Καστοριάδου, Δ. 
Στόΐκου, Β. Φωσκόπουλου και Α. Κασιάρα. 

4. Το διόροφο κτίσμα που βρίσκεται στην οδό Τυρταίου 1 — γωνία παρ. 
Τυρταίου του Ο.Τ. 104, φερόμενο ως ιδιοκτησία της Α. Μπουγιούκα. 

5. Το διόροφο κτίσμα που βρίσκεται στην οδό Τυρταίου 3 του Ο.Τ. 
104, φερόμενο ως ιδιοκτησία των Ε.,και Κ. Βέλλιου. 

6. Το διόροφο κτίσμα που βρίσκεται στην οδό Τυρταίου 7 του Ο.Τ. 
104, φερόμενο ως ιδιοκτησία των Α. Γόρδου και Λ. Βαλσάμη. 

Άρθρο 2. 

1. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
διακοσμητικών στοιχείων τους, όσο και των ίδιων των κτιρίων. 

2. Επιτρέπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση, καθώς και κάθε 
επέμβαση για λόγους στατικούς ή λειτουργικούς των χαρακτριζόμενων 
ως διατηρητέων κτιρίων, εφόσον δεν αλλοιώνεται ο γενικός αρχιτεκτο¬ 
νικός χαρακτήρας και οι βασικές αρχές της σύνθεσής τους. 

3. Επιτρέπονται τοπικές επεμβάσεις στα μορφολογικά στοιχεία των 
όψεων εφόσον δεν προσβάλλουν το χαρακτήρα των κτισμάτων. 

4. Οποιοσδήποτε οικοδομική εργασία στο εσωτερικό και εξωτερικό 
των διατηρητέων κτισμάτων καθώς και στον περιβάλλοντα χώρο των 
οικοπέδων εγκρίνεται από την ΕΠΑΕ της Δ/νσης Οικισμού θεσ/νίκης. 

Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούοτου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. οικ. 62551/3760 (3) 

Χαρακτηρισμός ως διατηρητέου του κτιρίου που βρίσκεται επί των 
οδών Πέτρας 88 και Αλεξανδρείας 18 στην περιοχή Κολωνοϋ 
της Αθήνας, φερόμενου ως ιδιοκτησία Χρήστου Λιακόπουλου, 
Αθανασίου Λιακόπουλου, Ασημίνας χήρας Παντελή Λιακόπουλου 
και Μαρίας Ανδριώτου - Πετροπουλέα και καθορισμός ειδικών 
όρων και περιορισμών δόμησής του. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕκ 210/Α) και ειδικό¬ 
τερα τα άρθρα 3 και 4 (παρ. 2). 

2. Την αριί ( . 7 5724/1151/30.12.1983 κοινή απόφαση τ<ον Υπουργών 
Προεδρίας Κυβερνήσεως και χωροταξίας. Οικισμού και Περιβάλλοντος 
(ΦΕΚ 767/Β) και ειδικότερα το άρθρο 5, όπως τροποποιήθηκε με την υπ’ 
αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 23.3.1986 αιτιολαγική έκθεση και την από 31.7.86 εισή¬ 
γηση της Δ/νσης Παραδοσιακών Οικισμών και Περιβάλλοντος (Γ7). 

4. Την από 17.7.1986 (αριθ. 53885/3086/21.7.86) απάντηση των 
Χρήστου Λιακόπουλου, Αθαν. Λιακόπουλου, Ασημίνας χήροις Παντελή 
Λιακόπουλου και Μαρίας Ανδριώτου — Πετροπουλέα, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Πέτρας 88 και Αλεξανρείας 18 στην περιοχή Κολωνού στην 
Αθήνα φερόμενο ως ιδιοκτησία των Χρήστου Λιακόπουλου, Αθανασίου 
Λιακόπουλου, Ασημίνας χήρας Παντελή Λιακόπουλου και Μαρίας Αν¬ 
δριώτου - Πετροπουλέα, όπως αυτό φαίνεται σημειωμένο με διαγράμ¬ 
μιση στο σχετικό πρωτότυπο τοπογραφικό διάγραμμα σε κλίμακα 
1:500 που θεωρήθηκε από τον Προϊστάμενο της Δ/νσης Πολεοδομι- 


κών Εφαρμογών με αριό. 62551/1986 πράξη του και που συνοπτικό 
του αντίτυπο δημοσιεύεται με την παρούσα απόφαση. 

2. Απαγορεύεται κάθε αφαίρεση, αλλοίωση ή καταστροφή των επί μέρους 
αρχιτεκτονικών και διακοσμητικών στοιχείων του διατηρητέου κτιρίου. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση στο φέροντα οργανισμό, η εσωτερική διαρρύθμιση, καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτηση επι¬ 
γραφών περιορισμένων διαστάσεων που υποδηλώνουν τυχόν χρήσεις 
του κτιρίου μετά από έγκριση της Επιτροπής Πολεοδομικοΰ και 
Αρχιτεκτονικού Ελέγχου (ΕΠΑΕ). 

5. Για οποιαδήποτε επέμβαση στο" εξωτερικό και εσωτερικό του 
διατηρητέου κτιρίου απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της απόφασης αυτής αρχίζει από,τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Σεπτεμβρίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. οικ. 62550/3759 (4) 

Χαρακτηρισμός ως διατηρητέου του κτιρίου που βρίσκεται στην οδό Αβά- 
ντων αριθ. 29 στην πόλη της Χαλκίδας, φερόμενου ως ιδιοκτησία της 
Τράπεζας Κρήτης, Γεωργίου Καπετανβασιλείου και Σοφίας Ταουτσό¬ 
γλου, και καθορισμός ειδικών όρων και περιορισμών δόμησής τους. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ι\. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την αριθ. 75724/1151/30.12.1983 κοινή απόφαση των Υπουρ¬ 
γών Προεδρίας Κυβερνήσεως και Χωροταξίας, Οικισμού και Περιβάλλο¬ 
ντος (ΦΕΚ 767/Β) και ειδικότερα το άρθρο 5, όπως τροποποιήθηκε με 
την αριθ. 28112/356/17.4.1985 όμοια απόφαση (ΦΕΚ 205/Β/85). 

3. Την από 6.8.1985 αιτιολογική έκθεση και την από 13.8.86 
εισήγηση της Δ/νσης Παρ/κών Οικισμών και Περιβάλλοντος (Γ7). 

4. Την από 30.4.86 (αριθ. 31051/1974/30.4.86) απάντηση της 
Τράπεζας Κρήτης, την από 10.7.1986 (αριθ. 52336/2977/14.7. 
86) απάντηση του Γεργίου Καπετανβασιλείου και την παρέλευση της 
προθεσμίας που ορίζεται από τις διατάξεις του άρθρου 4 παρ. 2 του 
Ν. 1577/85 (ΦΕΚ 210/Α) χωρίς να περιέλθουν στη Δ/νση Παραδο¬ 
σιακών Οικισμών και Περιβάλλοντος (Γ7) τυχόν αντιρρήσεις της 
Σοφίας Ταουτσόγλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην 
οδό Αβάντων αριθ. 29 στην πόλη της Χαλκίδας, φερόμενο ως 
ιδιοκτησία Τράπεζας Κρήτης, Γεωργίου Καπετανβασιλείου και Σο¬ 
φίας Ταουτσόγλου, όπως αυτό φαίνεται σημειωμένο στο σχετικό 
πρωτότυπο τοπογραφικό διάγραμμα σε κλίμακα 1:200 που θεωρή¬ 
θηκε από τον Προϊστάμενο της Δ/νσης Πολεοδομικών Εφαρμογών 
με την αριθ. 62550/1986 πράξη του, και που συνοπτικό του αντί¬ 


τυπο δημοσιεύεται με την απόφαση αυτή γιατί πρόκειται για αξιό¬ 
λογο κτίριο με γνήσια νεοκλασικά στοιχεία. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση στο φέροντα οργανισμό, η εσωτερική διαρρύθμιση, καθώς 
και επεμβάσεις για λόγους λειτουργικούς του διατηρητέου κτιρίου 
εφόσον δεν αλλοιώνεται ο αρχιτεκτονικός χαρακτήρας του. 

4. Η αποκατάσταση και συντήρηση των όψεων του διατηρητέου κτιρίου 
θα γίνει λαμβάνοντας υπόψη τα υπάρχοντα στο κτίριο αρχιτεκτονικά και 
διακοσμητικά στοιχεία και τις σύγχρονες λειτουργικές ανάγκες. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στο κτίριο αυτό. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τις χρή¬ 
σεις του κτιρίου μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Για οποιαδήποτε επέμβαση στο εξωτερικό και εσωτερικό του διατηρη¬ 
τέου κτιρίου καθώς και στον περιβάλλοντα χώρο του απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Σεπτεμβρίου 1986 
ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

